राज्यस्तरीय विज्ञान प्रदर्शनी में हासिल किया दूसरा स्थान
डीएवीशताब्दी कॉलेज फरीदाबाद में उच्चतर शिक्षा विभाग की ओर से आयोजित दो दिवसीय राज्य स्तरीय विज्ञान प्रदर्शनी में राजीव गांधी महिला राजकीय महिला महाविद्यालय की छात्राओं ने दूसरा स्थान हासिल किया। विज्ञान प्रदर्शनी में 22 जिलों के करीब 200 विद्यार्थियों ने भाग लिया। प्रदर्शनी में छात्रों ने पर्यावरण संदेश, डिजिटल इंडिया की आवश्यकता, हरा भरा गांव, रिमोट सेंसिंग, बेकार पड़े प्लास्टिक आदि माडॅलों के बारे में जानकारी दी। सोमवार को राजीव गांधी राजकीय महिला महाविद्यालय में पहुंचने पर विज्ञान प्रदर्शनी में दूसरा स्थान हासिल करने वाली छात्राओं मौसम कुमारी, रूचि सांगवान को सम्मानित किया गया।
महाविद्यालय में पहुंचने पर सम्मान कार्यक्रम में महाविद्यालय की प्राचार्या डॉ.सुरेश कुमारी ने विजेता छात्राओं को बधाई दी और अन्य छात्राओं को संबोधित करते हुए कहा कि भविष्य में आगे बढ़ने के लिए निरंतर अभ्यास करना जरूरी है। छात्राओं को अपनी पढ़ाई के साथ-साथ प्रतियोगी परीक्षाओं की तैयारियों पर भी ध्यान देना चाहिए। डॉ.नरेश तंवर ने छात्राओं को कहा कि शिक्षा के माध्यम से ही जीवन पथ को उन्नति की ओर अग्रसर किया जा सकता है। वर्तमान समय की उपयोगिता को देखते हुए शिक्षा से कोई समझौता करने की प्रेरणा दी।
इस अवसर पर डॉ.नरेश तंवर, डॉ. जगबीर मलिक, डॉ. त्रिलोक चंद, डॉ. श्वेता, दीपक, डॉ. अत्तर सिंह, नीलम, महेंद्र सिंह समेत अन्य उपस्थित थे।
राज्य स्तरीय विज्ञान प्रदर्शनी में द्वितीय स्थान हासिल करने वाले मॉडल के बारे में बताती मौसम कुमारी और रुचि श्योराण।
hin_Deva hin_Deva hin_Deva awa_Deva hin_Deva